Mantija (pleckāji)

Mantija ir pleckāju ķermeņa pagarinājums divdaļīgas ādainas krokas veidā, kas izklāj čaulas iekšējo sieniņu ar ķermeni neaizņemtajā daļā, tādā veidā izveidojot mantijas dobumu, kurā izvietojas lofofors. Mantija nodrošina pleckāja čaulas augšanu, un, domājams, kalpo arī kā elpošanas orgāns. Gar čaulas malām mantija ir aprīkota ar sīkām hitīna bārkstiņām, kuras aizsargā filtrējošo aparātu no piesārņošanās ar rupjajām daļiņām.

Kategorija:Pleckāju morfoloģija